16. ΑΝΑΓΚ. ΝΟΜΟΣ 548 της 26/26 Σεπτ. 1945 Περί μερικής εφαρμογής των άρθρ. 388, 389, 390 και 391 του Στρατιωτικού Ποινικού Κώδικος μετά την λήξιν της εμπολέμου καταστάσεως. Άρθρον μόνον 1.Τα άρθρα 388, 389, 390 και 391 του Αναγκαστικού Νόμου 2803/1941 «περί Στρατιωτικού Ποινικού Κώδικος» εξακολουθούσιν εφαρμοζόμενα επί τρίμηνον μετά την λήξιν της εμπολέμου καταστάσεως. Το υπό των άρθρων τούτων αναγνωριζόμενον δικαίωμα, αναβολής ή διακοπής εκτελέσεως των ποινών, προκειμένου περί τοιούτων επιβληθεισών δι’ αποφάσεων των Στρατοδικείων ή Ναυτοδικείων εν Μέση Ανατολή, ανήκει δια την εφαρμογήν του παρόντος αποκλειστικώς εις τους Υπουργούς των Στρατιωτικών, Ναυτικών και Αεροπορίας. 2.Η ισχύς του παρόντος Νόμου, αρχομένη από της δημοσιεύσεώς του εις την Εφημερίδα της Κυβερνήσεως, λήγει μετά τρίμηνον από της λήξεως της εμπολέμου καταστάσεως. 